
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των Σπουδαστών που θα εισαχθούν στις Ανώτατες 
Στρατιωτικές Σχολές και Σχολές Μονίμων Υπαξιωματικών των 


Ενόπλων Δυνάμεων . 1 

Πολιτογράφηση αλλοδαπών. 2 

Πολιτογράφηση αλλοδαπού. 3 

Πολιτογράφηση αλλοδαπών ....... 4 

Κήρυξη υποχρεωτικής της απόφασης 35/91 ΠΔΔΔ Αθηνών . ; . 5 
Κήρυξη υποχρεωτικής της από 6.12,91 ΣΣΕ των υπαλλήλων με¬ 
λών της Ενώσεως Προσωπικού Ημερησίων Εφημερίδων Αθη¬ 
νών, που απασχολούνται σε εφημερίδες - μέλη της Ενώσεως 

Ιδιοκτητών Ημερησίων Εφημερίδων Αθηνών . 6 

Κήρυξη υποχρεωτικής της από 12.4.91 ΣΣΕ των συντακτών - με¬ 
λών της Ένωσης Συντακτών Ημερησίων Εφημερίδων Θεσσα¬ 
λίας - Στερεάς Ελλάδας και Εύβοιας . 7 

Κήρυξη υποχρεωτικής της από 6.12.91 ΣΣΕ των Συντακτών - με¬ 
λών της Ένωσης Συντακτών Ημερησίων Εφημερίδων Αθηνών 
που απασχολούνται σε εφημερίδες - μέλη της Ένωσης Ιδιοκτη¬ 
τών Ημερησίων Εφημερίδων Αθηνών... 8 

Επιχορήγηση νέων ελευθέρων επαγγελματιών. 9 

Αναπροσαρμογή τελών κιν/σης ταινιών μεγάλου μήκους και δημο¬ 
σίευσης φωτ/φιών . .... ..10 

Υπαγωγή προσωπικού της Κοινότητας Αγίου Κωνσταντίνου Ν. Αρ¬ 
καδίας στις διατάξεις Α' μέρους του Ν. 1188/81 .11 

Διορθώσεις σφαλμάτων 

Διόρθωση σφάλματος στην 22352/8.1.91 απόφαση του Αναπλη¬ 
ρωτή Υπουργού Εθνικής Οικονομίας.12 

Διορθώσεις σφαλμάτων στη 44277/30.12.91 απόφαση του Γενι¬ 
κού Γραμματέα του Υπουργείου Γεωργίας.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ,θ. Φ-337.1/133539/Σ2017 (1) 


Καθορισμός των Σπουδαστών που θα εισαχθούν στις Ανώτατες Στρατι¬ 
ωτικές Σχολές και Σχολές Μονίμων Υπαξιωματικών των Ενόπλων 
Δυνάμεων. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Το άρθρο 1 του Ν. 1351/83 «Περί Εισαγωγής Σπουδαστών στην 
Τριτοβάθμια Εκπαίδευση». 

β. Το ΝΔ 582/70 «Περί εισαγωγής στις Στρατιωτικές Σχολές Μα¬ 
θητών καθ’ υπέρβαση» όπως αυτό τροποποιήθηκε και συμπληρώθηκε 
με το Ν. 1297/82. ' ’ ' 

γ. Το Ν. 1294/82. Τροποποίηση του Ν. 3298/53 «Περί Στρατιω¬ 


τικής Σχολής Ευελπίδων». , 

δ. Την Φ.337.1/61/173790/Σ. 1601/11.12.90/ΓΕΕΘΑ/ΔΑΔ 

απόφαση ΥΕΘΑ «Περί εισαγωγής γυναικών στις παραγωγικές Σχολές 
των Ε.Δ., ρύθμιση στρατολογικών θεμάτων και άλλες διατάξεις» (ΦΕΚ 
166 Α'). 

ε. Τους Οργανισμούς ΣΣΕ-ΣΝΔ-ΣΙ-ΣΣΑΣ-ΣΑΝ και ΣΜΥ(ΣΞ)- 
ΣΜΥΝ-ΣΤΥΑ-ΣΥΔ. 

στ. Το Ν. 1911/90 «Περί εισαγωγής γυναικών στις Ανώτατες 
Στρατιωτικές Σχολές, ρύθμιση Στρατολογικών θεμάτων και άλλες δια¬ 
τάξεις», αποφασίζουμε: ’ ' 

Άρθρο 1 

1. Ορίζουμε αριθμό μαθητών που θα εισαχθούν στις Ανώτατες Στρα¬ 
τιωτικές Σχολές των Ενόπλων Δυνάμεών κατά το Ακαδημαϊκό έτος 
1992-93, ως ακολούθως: 


Α/Α ΣΧΟΛΕΣ/ΤΜΗΜΑΤΑ 

ΑΡΙΘΜΟΣ ΕΙΣΑΚΤΕΩΝ 



(ΓΕΝΙΚΗΣ ΣΕΙΡΑΣ) 

1 . 

ΣΤΡΑΤΙΩΤΙΚΗ ΣΧΟΛΗ ΕΥΕΛΠΙΔΩΝ (ΣΣΕ) 

ΑΝΔΡΕΣ 

ΓΥΝΑΙΚΕΣ 


α. Όπλα 

145 

Δεν προβλέπεται 


β. Σώματα 

29 

3 

2. 

ΣΧΟΛΗ ΝΑΥΤΙΚΩΝ ΔΟΚΙΜΩΝ (ΣΝΔ) 




α. Μάχιμοι 

47 

Δεν προβλέπεται 


β. Μηχανικοί 

14 

» 

3. 

ΣΧΟΛΗ ΙΚΑΡΩΝ (ΣΙ) 




α. Ιπτάμενοι 

89 

Δεν προβλέπεται 


β. Μηχανικοί 

27 

3 

4. 

ΣΤΡΑΤΙΩΤΙΚΗ ΣΧΟΛΗ ΑΞΙΩΜΑΤΙΚΩΝ 




ΣΩΜΑΤΩΝ (ΣΣΑΣ). 




α. Ιατρικό 

38 

4 


β. Οδοντιατρικό 

4 

0 


γ. Φαρμακευτικό 

4 

0 


δ. Κτηνιατρικό 

5 

1 

5. 

ΣΧΟΛΗ ΑΞ/ΚΩΝ ΝΟΣΗΛΕΥΤΙΚΗΣ (ΣΑΝ) 


37 


2. Στις Σχολές της παραγράφου 1 εισάγονται επιπλέον του οριζομέ- 
νου αριθμού εισακτέων (Γενικής σειράς) και οι ειδικές κατηγορίες: 

α. Του ΝΔ 582/70 σε ποσοστό 25% του αριθμού εισακτέων (Γενι¬ 
κής σειράς). 

β. Του ΝΔ 1297/82 σε ποσοστό 10% του αριθμού εισακτέων (Γενι¬ 
κής σειράς). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Του Ν. 1294/82 σε ποσοστό 20% του αριθμού εισακτέων (Γενι¬ 
κής σειράς) και μόνο για την Στρατιωτική Σχολή Ευελπίδων. 

3. Κενές θέσεις της ειδικής κατηγορίας της υποπαραγρ. 2α του άρ¬ 
θρου 1 καλύπτονται από την γενική σειρά επιτυχίας, κενές θέσεις της ει¬ 
δικής κατηγορίας της υποπαραγρ. 2β του άρθρου 1 καλύπτονται από 
την ειδική κατηγορία της υποπαραγρ. 2α του ίδιου άρθρου και τυχόν θέ¬ 
σεις της υποπαραγρ. 2γ του άρθρου 1 καλύπτονται σε ποσοστά ως εξής: 
α. 65% για τους εισακτέους της παραγρ. 1 του άρθρου 1. 
β. 25% για τους εισακτέους της υποπαραγρ. 2α του. άρθρου 1. 
γ. 10% για τους εισακτέους της υποπαραγρ. 2β του άρθρου 1. 

Άρθρο 2 

1. Ορίζουμε αριθμό μαθητών που θα εισαχθούν στις Σχολές Μονίμων 
Υπαξιωματικών των Ενόπλων. Δυνάμεων κατά το εκπαιδευτικό έτος 
1992-93 ως ακολούθως: 


Α/Α ΣΧΟΛΕΣ/ΤΜΗΜΑΤΑ 

ΑΡΙΘΜΟΣ ΕΙΣΑΚΤΕΩΝ 
(ΓΕΝΙΚΗΣ ΣΕΙΡΑΣ) 

1 . 

ΣΧΟΛΗ ΜΟΝΙΜΩΝ ΥΠΑΞΙΩΜΑΤΙΚΩΝ ΣΤΡ. 
ΞΗΡΑΣ (ΣΜΥ-ΣΞ) 



α. Διοικητικοί 

172 


β. Τεχνίτες 

118 

2. 

ΣΧΟΛΗ ΜΟΝΙΜΩΝ ΥΠΑΞΙΩΜΑΤΙΚΩΝ 



ΝΑΥΤΙΚΟΥ (ΣΜΥΝ) 

155 

3. 

ΣΧΟΛΗ ΤΕΧΝΙΚΩΝ ΥΠΑΞΙΩΜΑΤΙΚΩΝ 



ΑΕΡΟΠΟΡΙΑΣ (ΣΤΥΑ) 

135 

4. 

ΣΧΟΛΗ ΥΠΑΞΙΩΜΑΤΙΚΩΝ ΔΙΟΙΚΗΤΙΚΩΝ (ΣΥΔ) 

.32, 


ΣΥΝΟΛΟ 

612 


2. Στις Σχολές της παραγράφου 1 εισάγονται επιπλέον του οριζομέ- 
νου αριθμού εισακτέων (Γενικής σειράς) και οι ειδικές κατηγορίες: 

α. Του ΝΔ 582/70 σε ποσοστό 25% του αριθμού εισακτέων (Γενι¬ 
κής σειράς). ■ ' ' 

β. Του Ν. 1297/82 σε ποσοστό 10% του αριθμού εισακτέων (Γενι¬ 
κής σειράς). 

γ. Του Ν. 1513/85 (ΟΠΐ) σε ποσοστό 20% του αριθμού εισακτέων 
(Γενικής σειράς). 

3. Κενές θέσεις;της ειδικής κατηγορίας της υποπαραγρ. 2α του άρ¬ 
θρου 2 καλύπτονται από την γενική σειρά επιτυχίας, κενές θέσεις της ει¬ 
δικής κατηγορίας της υποπαραγρ. 2β του άρθρου 2 καλύπτονται από 
τήν ειδική κατηγορία της υποπαραγρ. 2α του ίδιου άρθρου και τυχόν κε¬ 
νές θέσεις της υποπαραγρ. 2γ του άρθρου 2 καλύπτονται από την γενική 
σειρά επιτυχίας. 

4. Κατά τον υπολογισμό των ποσοστών των παραγράφων 2 και 3 
των άρθρων 1 και 2, τα κλασματικά υπόλοιπα από 0,5 και άνω στρογ- 
γυλοποιούνται προς τα άνω στην επόμενη μονάδα, άλλως στρογγυλο- 
ποιούνται προς τα κάτω στην προηγούμενη μονάδα ή στο μηδέν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΕΘΝΙΚΗΣ ΑΜΥΝΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΒΑΡΒΙΤΣΙΩΤΗΣ ΓΕΩΡΓΙΟΣ ΣΟΥΦΛΙΑΣ 

♦- 

Αριθ. Φ.825/24759/91 κ.α. (2) 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 825/24759/91/26.1.1992 απόφαση του Υπουργού 
Εσωτερικών έγινε δεκτή η από 15.11.1990 αίτηση πολιτογράφησης 
της ομογενούς οιλλοδαπής ΚΑΥΚΑ Αίγλης, συζ. του Κων/νου, το γέ¬ 
νος Ανδρέα Μαρούχου, για απόκτηση της Ελληνικής ιθαγένειας. 

Με τη Φ. 11519/24307/91 όμοια με την ίδια παραπάνω χρονολο¬ 


γία έγινε δεκτή η από 6.3.1987 αίτηση πολιτογράφησης της (αλλογε¬ 
νούς αλλοδαπής ΙΡΒΙΝΓΚ Σουέλλεν του Ρόναλντ, για απόκτηση της 
Ελληνικής ιθαγένειας. 

Με τη Φ. 234/24574/91 με την ίδια παραπάνω χρονολογία, έγινε 
δεκτή η από 25.10.1990 αίτηση πολιτογράφησης της ομογενούς (αλλο¬ 
δαπής ΑΛΟΥΠΟΥ Ελένης του Κώστα, για απόκτηση της Ελληνικής 
ιθαγένειας. 

ΜετηΦ. 13532/24572/91 όμοια με την ίδια παραπάνω χρονολο¬ 
γία έγινε δεκτή η από 25.10.1990 αίτηση πολιτογράφησης του ομογε¬ 
νούς αλλοδαπού ΑΛΟΥΠΟΥ Κώστα του Χαράλαμπου, για απόκτηση 
της Ελληνικής ιθαγένειας., 

Με τη Φ. 8485/20148/91 με την ίδια παραπάνω χρονολογία έγινε 
δεκτή η από 28.3.1990 αίτηση πολιτογράφησης της ομογενούς αλλο¬ 
δαπής ΓΕΩΡΓΙΟΥ Μαριάννας του Δήμου για απόκτηση της Ελληνικής 
ιθαγένειας. 

Με τη Φ. 4536/24950/91 όμοια με την ίδια παραπάνω χρονολο¬ 
γία έγινε δεκτή η από 19.2.1991 αίτηση πολιτογράφησης του ομογε¬ 
νούς αλλοδαπού Παπαδόπουλου Παναγιώτη του Αντωνίου, για από¬ 
κτηση της Ελληνικής ιθαγένειας. 

" Με τη Φ. 9911/975/92 όμοια με την ίδια παραπάνω χρονολογία 
έγινε δεκτή η από 17.1.1992 αίτηση πολιτογράφησης του ομογενούς 
αλλοδαπού ΓΑΒΡΙΗΛ Ανδρέα του Γαβριήλ, για απόκτηση της Ελληνι¬ 
κής ιθαγένειας. 

Με τη Φ. 12990/24564/91 όμοια με την ίδια παραπάνω χρονολο¬ 
γία έγινε δεκτή η από 24.10.1990 αίτηση πολιτογράφησης της (αλλο¬ 
γενούς αλλοδαπής ΑΛΕΞΑΝΔΡΟΒΑ Τατιάνας του Βλαδίμηρου, για 
απόκτηση της Ελληνικής ιθαγένειας. 

Με τη Φ. 5875/683/92 όμοια με την ίδια παραπάνω χρονολογία 
έγινε δεκτή η από 21.9.1989 αίτηση πολιτογράφησης της ομογενούς 
αλλοδαπής ΠΑΡΑΣΚΕΥΟΠΟΥΛΟΥ Βάλιας του Ιωάννη, για από¬ 
κτηση της Ελληνικής ιθαγένειας. 

Με τη Φ. 8779/23786/91 όμοια με την ίδια παραπάνω χρονολο¬ 
γία έγινε δεκτή η από 21.3.1988 αίτηση πολιτογράφησης της αλλογε¬ 
νούς αλλοδαπής ΟΙΚΟΝΟΜΟΥ Κάρμεν - Γαβριέλλας, συζ. του Γεωρ¬ 
γίου, για απόκτηση της Ελληνικής ιθαγένειας. 

Με τη Φ. 632/21870/91 όμοια με την ίδια παραπάνω χρονολογία 
έγινε δεκτή η από 14.1.1991 αίτηση πολιτογράφησης του ομογενούς 
αλλοδαπού ΜΑΧΑΙΡΙΩΤΗ Τιμόθεου του Δημητρίου, για απόκτηση 
της Ελληνικής ιθαγένειας. . 

Με τη Φ. 15/21275/91 όμοια με την ίδια παραπάνω χρονολογία 
έγινε δεκτή η από 23.2.1987 αίτηση πολιτογράφησης του (αλλογενούς 
αλλοδαπού ΡΑΦΑΕΛ Γιουσέφ του Ελία, για απόκτηση της Ελληνικής 
ιθαγένειας. 

Με τη Φ. 3947/1697/92 όμοια με την ίδια παραπάνω χρονολογία 
έγινε δεκτή η από 26.2.1991 αίτηση πολιτογράφησης του ομογενούς 
αλλοδαπού ΦΙΛΙΠΠΟΥ Αντωνίου του Γεωργίου, για απόκτηση της 
Ελληνικής ιθαγένειας. 

Αθήνα, 26 Ιανουάριου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

-♦- 

Αριθ. Φ.3083/22986/91 (3) 

Πολιτογράφηση αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 3083/22986/91/22.1.1992 απόφαση του Υπουργού 
Εσωτερικών έγινε δεκτή η από 30.10.1989 αίτηση πολιτογράφησης 
της ομογενούς αλλοδαπής ΣΥΝΑΡΕΛΛΗ Κλεονίκης χήρας Παναγι¬ 
ώτη, για απόκτηση της Ελληνικής ιθαγένειας. 

Αθήνα, 22 Ιανουάριου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1139/23039/91 κ.ά. (4) 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 1139/23039/91/23.1.1992 απόφαση του Υπουργού 
Εσωτερικών έγιναν δεκτές η από 27.3.1990 αιτήσεις πολιτογράφησης 
των ομογενών αλλοδαπών ΠΑΝΑΓΙΩΤΙΔΟΥ Χρήστου ή Χριστάκη του 
Πολύκαρπου, της συζύγου του Ελένης και της κόρης τους Σοφίας, για 
απόκτηση της Ελληνικής ιθαγένειας. 

Με τη Φ. 3634/22909/91 όμοια με την ίδια παραπάνω χρονολο¬ 
γία έγινε δεκτή η από 1.3.1991 αίτηση πολιτογράφησης της ομογε¬ 
νούς αλλοδαπής ΣΤΟΜΑΧΟΠΟΥΛΟΥ Σοφίας του Παναγιώτη, για 
απόκτηση της Ελληνικής ιθαγένειας. 

Με τη Φ. 5078/22912/91 όμοια με την ίδια παραπάνω χρονολο¬ 
γία έγινε δεκτή η από 19.3.1991 αίτηση πολιτογράφησης του ομογε¬ 
νούς (αλλοδαπού ΜΑΚΡΥΓΙΩΡΓΗ Χαράλαμπου του Κων/νου, για 
απόκτηση της Ελληνικής ιθαγένειας. 

Με τη Φ. 11133/22578/91 όμοια με την ίδια παραπάνω χρονολο¬ 
γία έγινε δεκτή η από 20.7.1990 αίτηση πολιτογράφησης της ομογε¬ 
νούς αλλοδαπής ΛΕΚΚΑ Παναγιώτας του Κων/νου, για απόκτηση της 
Ελληνικής ιθαγένειας. 

Με τη Φ. 671/24157/91 όμοια με την ίδια παραπάνω χρονολογία 
έγινε δεκτή η από 12.1.1988 αίτηση πολιτογράφησης της αλλογενούς 
αλλοδαπής ΟΙΚΟΝΟΜΙΔΟΥ Κάτιας συζ. Ιωάννη, για απόκτηση της 
Ελληνικής ιθαγένειας. 

Με τη Φ. 9271/21551/91 όμοια με την ίδια παραπάνω χρονολο¬ 
γία έγινε δεκτή η από 24.8.1990 αίτηση πολιτογράφησης του ομογε¬ 
νούς οιλλοδαπού ΣΟΦΟΚΛΕΟΥΣ Γεωργίου του Σοφοκλέους, για από¬ 
κτηση της Ελληνικής ιθαγένειας. 

Με τη Φ. 7726/23620/91 όμοια με την ίδια παραπάνω χρονολο¬ 
γία έγινε δεκτή η από 1.3.1990 αίτηση πολιτογράφησης του ομογενούς 
(αλλοδαπού ΚΛΕΑΝΘΟΥΣ Αρτεμίου του Ιωάννη, για απόκτηση της 
Ελληνικής ιθαγένειας. 

Αθήνα, 23 Ιανουάριου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

Αριθ. 17556 (5) 

Κήρυξη υποχρεωτικής της απόφασης 35/91 ΠΔΔΔ Αθηνών. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφ. 80386/90 Υπ. Προεδρίας της Κυβερνή- 
σεως και Εργασίας, που εκδόθηκε κατ’ εξουσιοδότηση της παρ. 2 του 
άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 16.1.92. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω απόφασης, δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

Την αρ. 100919/1990 απόφαση του Υπουργού Εργασίας, για την 
μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση 35/91 ΠΔΔΔ Αθηνών 
(πρ. κατ. Υπ. Εργασίας 78/19.11.91), που αφορά τους όρους αμοιβής 
και εργασίας του προσωπικού των ιδιωτικών κλινικών, οίκων ευγηρίας 
κ.λ.π. όλης της χώρας. 

2. Η ισχύς της απόφασης αυτής αρχίζει από 31.12.91. 

Η απόφαση αυτή να δημοσιευθεί στην Εφημερίδα της Κυβερνήσεοκ;. 

Αθήνα, 21 Ιανουάριου 1992 

Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 


Αριθ. 10530 ,... (6) 

Κήρυξη υποχρεωτικής της από 6.12.91 ΣΣΕ των υπαλλήλων μελών 
της Ενώσεως Προσωπικού Ημερησίων Εφημερίδων Αθηνών, που 
απασχολούνται σε εφημερίδες - μέλη της Ενώσεως Ιδιοκτητών Ημε¬ 
ρησίων Εφημερίδων Αθηνών. 

- Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

Γ. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφ. 80386/90 Υπ. Προεδρίας της Κυβερνή- 
σεως και Εργασίας, που εκδόθηκε κατ’ εξουσιοδότηση της παρ. 2 του 
άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 9ης Ιανουάριου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

Την αρ. 100919/1990 απόφαση του Υπουργού Εργασίας, για την 
μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 6.12.91 ΣΣΕ των υπαλλή¬ 
λων- μελών της Ενώσεως Προσωπικού Ημερησίων Εφημερίδων Αθη¬ 
νών, που απασχολούνται σε εφημερίδες - μέλη της Ενώσεως Ιδιοκτή- 
τών Ημερησίων Εφημερίδων Αθηνών για όλους τους εργοδότες και ερ¬ 
γαζομένους του κλάδου, που αφορά αυτή. 

2. Η ισχύς της απόφασης αυτής αρχίζει από 23 Δεκεμβρίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

Αριθ. 10528 (7) 

Κήρυξη υποχρεωτικής της από 12.4.91 ΣΣΕ των συντακτών - μελών 
της Ένωσης Συντακτών Ημερησίων Εφημερίδων Θεσσαλίας - Στε- 
ρεάς Ελλάδας και Εύβοιας. 

- Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
.Έχοντας υπόψη: ·, 

1. Τις διατάξεις της παρ. 2 του άρθρου 11 του Ν. 1876/90. 

2. Τις .διατάξεις της απόφ. 80386/90 Υπ. Προεδρίας της Κυβερνή¬ 
σεως και Εργασίας, που εκδόθηκε κατ’ εξουσιοδότηση της παρ. 2 του 
άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 16ης Ιανουάριου 1992. 

4. Τα στοιχεία του φακέλλου από τα οποία προκύπτει ότι.συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

Την αρ. 100919/1990 απόφαση του Υπουργού Εργασίας, για την 
μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 12.4.91 ΣΣΕ των συντακτών 
- μελών της Ενώσεως Συντακτών Ημερησίων Εφημερίδων Θεσσαλίας - 
Στερεάς Ελλάδας και Εύβοιας, για όλους τους εργοδότες και εργαζομέ¬ 
νους του επαγγέλματος του κλάδου, που αφορά αυτή. 

2. Η ισχύς της απόφασης.αυτής αρχίζει από 2 Μαΐου 1991. 

Η απόφαση αυτή να δημοσιευθεί στην Εφημερίδα της Κυβερνήσεοκ;. 

Αθήνα, 23 Ιανουάριου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

Αριθ. 10529 (8) 

Κήρυξη υποχρεωτικής της από 6.12.91 ΣΣΕ των Συντακτών - μελών 
της Ένωσης Συντακτών Ημερησίων Εφημερίδων Αθηνών που απα¬ 
σχολούνται σε εφημερίδες - μέλη της Ένωσης Ιδιοκτητών Ημερη¬ 
σίων Εφημερίδων Αθηνών. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν· 1876/90. 

2. Τις διατάξεις της απόφ. 80386/90 Υπ. Προεδρίας της Κυβερνή¬ 
σεως και Εργασίας, που εκδόθηκε κατ’ εξουσιοδότηση της παρ. 2 του 
άρθρου 81 του Ν. 1892/90. 

3 . Την γνώμη που εξέφρασε το Ανώτατο Συμβούλιο Εργασίας κατά 





712 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τη συνεδρίασή του της 9ης Ιανουάριου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του επαγγέλματος του κλάδου. 

Την αρ. 100919/1990 απόφαση του Υπουργού Εργασίας, για την 
μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 6.12.91 ΣΣΕ των Συντακτών 
- μελών της Ενώσεως Συντακτών Ημερησίων Εφημερίδων Αθηνών, 
που απασχολούνται σε εφημερίδες - μέλη τής Ένωσης Ιδιοκτητών Ημε¬ 
ρησίων Εφημερίδων Αθηνών για όλους τους εργοδότες και εργαζομέ¬ 
νους του επαγγέλματος του κλάδου, που αφορά αυτή. 

2. Η ισχύς της απόφασης αυτής αρχίζει από 23 Δεκεμβρίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

-—♦- 

Αριθ. 34304 (9) 

Επιχορήγηση νέων ελευθέρων επαγγελματιών. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 29 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποιήση συναφών διατάξεων», όπως συμπληρώθηκε με 
το άρθρο 8 του Ν. 1545/85 «Εθνικό Σύστημα Προστασίας από την 
ανεργία και άλλες διατάξεις» και τροποποιήθηκε με το άρθρο 6 του Ν. 
1836/89 «Προώθηση της απασχόλησης και της επαγγελματικής κα¬ 
τάρτισης και άλλες διατάξεις». 

2. Το Π.Δ. αρ. 245/86 (ΦΕΚ 117/Α/29.7.86) «Επέκταση της 
ισχύος του άρθρου 29 του Ν. 1262/82». 

3. Τη γνώμη του Δ.Σ. του ΟΑΕΔ (αρ. συνεδρ. 48/17.12.91) που 
μας υποβλήθηκε με το υπ’ αριθμ. 119544/30.12.91 έγγραφό του. 

4. Την υπ’ αριθμ. 80386/30.11.90 Κ.Υ.Α. των Υπουργών Προε¬ 
δρίας της Κυβέρνησης και Εργασίας «Περιορισμός των υπογραφών στα 
διοικητικά έγγραφα» (ΦΕΚ 761/Β/30.11.90). 

Την αρ. 100919/1990 απόφαση του Υπουργού Εργασίας, για την 
μεταβίβαση αρμοδιοτήτων, αποφασίζουμε: 

1. Καταρτίζουμε δύο προγράμματα επιχορήγησης νέων ελεύθερων 
επαγγελματιών: 

Α) Πρόγραμμα για την επιχορήγηση δύο χιλιάδων (2.000) νέων 
ελεύθερων επαγγελματιών ηλικίας 18 έως 25 ετών (Πρόγραμμα Α). 

Β) Πρόγραμμα για την επιχορήγηση τριών χιλιάδων (3.000) νέων 
ελεύθερων επαγγελματιών ηλικίας άνω των 25 ετών συμπληρωμένων 
έως 50 ετών (Πρόγραμμα Β). 

2. Το συνολικό πόσο της επιχορήγησης για κάθε ελεύθερο επαγγελ- 
ματία που υπάγεται στα προγράμματα, καθορίζεται σε τετρακόσιες πε¬ 
νήντα χιλιάδες (450.000) δρχ. για τον μεταποιητικό τομέα και σε τρια¬ 
κόσιες πενήντα χιλιάδες (350.000) για τους τομείς: α) παροχής Υπηρε¬ 
σιών, και β) εμπορίου. 

Από το ποσό αυτό οι εκατόν πενήντα χιλιάδες (150.000) δρχ. προκα¬ 
ταβάλλονται στον ελεύθερο επαγγελματία μετά την έκδοση της σχετικής 
εγκριτικής απόφασης του αρμοδίου οργάνου. Το υπόλοιπο ποσό κατα¬ 
βάλλεται σε τέσσερις (4) τρίμηνες δόσεις των εβδομήντα πέντε χιλιάδων 
(75.000) δρχ. ενώ για όσους επιχορηγούνται με τετρακόσιες πενήντα 
(450.000) δρχ. ενώ για όσους επιχορηγούνται με τριακόσιες πενήντα χι¬ 
λιάδες (350.000) δρχ. το υπόλοιπο ποσό θα τους καταβάλλεται σε τέσσε¬ 
ρις (4) τρίμηνες δόσεις των πενήντα χιλιάδων (50.000) δρχ. 

Σε περίπτωση μικτής επιχείρησης θα επιδοτείται μόνο ως προς τον 
μεταποιητικό τομέα της. 

3. Στα ανωτέρω προγράμματα μπορούν να ενταχθούν και οι απολυ- 
θέντες προβληματικών επιχειρήσεων που έχουν αποφοιτήσει από Τμή¬ 
ματα Επανακατάρτισης και δημιουργούν νέες επιχειρήσεις. 

4. Το συνολικό ποσό επιχορήγησης για κάθε ελεύθερο επαγγελματία 
προστατευόμενο άτομο του α' εδαφίου της παρ. 4 του άρθρου 1 του Ν. 
1648/86 (ΦΕΚ 147/Α/2.10.86) καθορίζεται σε πεντακόσιες πενή¬ 
ντα χιλιάδες (550.000) δρχ. για τον μεταποιητικό τομέα και σε τετρα¬ 
κόσιες πενήντα χιλιάδες (450.000) δρχ. και τους τομείς: α) παροχής 
υπηρεσιών και β) εμπορίου. Επίσης η προκαταβολή για τα ανωτέρω 
πρόσωπα καθορίζεται ίση προς διακόσιες πενήντα χιλιάδες (250.000) 
δρχ. και για τις δύο κατηγορίες προγραμμάτων, το δε υπόλοιπο σε τέσ¬ 
σερις (4) τρίμηνες ισόποσες δόσεις. 


5. Η διάρκεια της επιχορήγησης, για κάθε ελεύθερο επαγγελματία, 
που υπάγεται στα προγράμματα αυτά, καθορίζεται σε δωδεκάμηνο χρο¬ 
νικό διάστημα από την ημερομηνία έκδοσης της σχετικής εγκριτικής 
απόφασης για το οποίο και θα πρέπει να τηρεί τους όρους του προγράμ¬ 
ματος. 

6. Δεν είναι δυνατή η υπαγωγή στα προγράμματα αυτά: 
α) των εξής ελευθερίων επαγγελμάτων: 

Ιατρών, οδοντιάτρων, κτηνιάτρων, φαρμακοποιών, φυσιοθεραπευ¬ 
τών, βιολόγων, ψυχολόγων, μαιών, δικηγόρων, δικολάβων, συμβο¬ 
λαιογράφων, άμισθων υποθηκοφυλάκων, δικαστικών επιμελητών, αρ¬ 
χιτεκτόνων, μηχανικών, υπομηχανικών, τοπογράφων, χημικών, διερ¬ 
μηνέων, ξεναγών, μεσιτών, εκτελωνιστών, εφόσον δημιουργούν επιχεί¬ 
ρηση παροχής Υπηρεσιών συναφή με την ειδικότητά τους. 

β) των επιχειρήσεων του πρωτογενούς τομέα όπως η εκμετάλλευση 
γης, εκτροφή ζώων και ανοικτή παράκτια αλιεία εκτός των αναφερομέ- 
νων σε δραστηριότητες οστρακοτροφίας, ιχθυοκαλλιέργειας, σηροτρο¬ 
φίας, τυροκομίας, εκτροφής σαλιγκαριών και θερμοκηπίων. 

γ) των εργολάβων δομικών εργασιών, των ηλεκτρολόγων εγκατα- 
στατών, υδραυλικών εγκαταστατών, τοποθετητών μαρμάρων και πλα¬ 
κιδίων και των χωματουργικών εργασιών. 

δ) των πλανοδίων επιχειρήσεων (πχ. πλασιέ, γυρολόγοι κ.α.) και επι¬ 
χειρήσεων μεταφορών, διανομών, καθώς και των εποχιακών επιχειρή¬ 
σεων. 

ε) των επιχειρήσεων που έχουν οποιαδήποτε σχέση με την πολιτική 
(π.χ. ραδιοσταθμοί, εφημερίδες κλπ) ή με τα τυχερά, ψυχαγωγικά, ηλε¬ 
κτρονικά παιχνίδια, λαχεία ΠΡΟΠΟ, ΛΟΤΤΟ. 

στ) των κέντρων διασκέδασης, δισκοθηκών, λεσχών, κάθε είδους 
μπάρ, καφενείων, καφετεριών, πιτσαρίες, φαστ - φούντ, αναψυκτήρια, 
ψησταριές κάθε είδους και ταβέρνες πλην των εστιατορίων που λειτουρ¬ 
γούν κατά τη διάρκεια της ημέρας. 

ζ) των παντοπωλείων, οπωροπωλείων, υπεραγορών (δϋΡΕΚ ΜΑΚ- 
ΚΕΤ), κρεοπωλείων, ιχθυοπωλείων, ψιλικών, των καταστημάτων φο - 
μπιζού, ειδών δώρων, των περιπτέρων, γραφείων τελετών, πρατηρίων 
υγρών καυσίμων, πλυντηρίων και λιπαντηρίων αυτοκινήτων. 

η) των φροντιστηρίων γενικά των ιδιωτικών εκπαιδευτικών ιδρυμά¬ 
των, των-εργαστηρίων ή κέντρων ελευθέρων σπουδών και των σχολών 
χορού, μουσικής, γυμναστικής και οδηγών. 

θ) των επιχειρήσεων καθαρισμού ή απολύμανσης κτιρίων, τζαμιών, 
πλοίων ή εξυπηρετήσεως δημοσίων ή ιδιωτικών χώρων. 

ι) των ιδιοκτητών ενοικιαζομένων δωματίων, εφόσον η λειτουργία 
τους είναι εποχιακή. 

ια) των ανωνύμων εταιρειών (Α.Ε.). 

ιβ) των επιχειρήσεων που λειτουργούν εντός της μονίμου κατοικίας 
του επαγγελματία. 

ιγ) των επιχειρήσεων εκείνων που λειτουργούν πρόσφατα αλλά λει¬ 
τουργούσε στον ίδιο χώρο από άλλον επαγγελματία επιχείρηση με το 
ίδιο αντικείμενο εργασιών μέσα στο τελευταίο εξάμηνο πριν από την 
έναρξη επιτηδεύματος του νέου επαγγελματία. 

ιδ) των επιχειρήσεων εκείνων που λειτουργούν πρόσφατα, αλλά λει¬ 
τουργούσαν μέσα στην τελευταία διετία πριν από την έναρξη επιτηδεύ¬ 
ματος του νέου επαγγελματία από συγγενείς α' βαθμού ή από τον ή την 
σύζυγο, έστω και αν μεταφέρθηκαν. 

ιε) των επαγγελματιών που η επιχείρηση τους έχει το ίδιο αντικεί¬ 
μενο εργασιών ή έχει άμεση σχέση με την επιχείρηση του ή της συζύγου 
των. 

ιστ) των επιχειρήσεων εκείνων που έχουν σύνθετο αντικείμενο δρα¬ 
στηριότητας και το ένα εξ αυτών περιλαμβάνεται στις εξαιρέσεις της πα¬ 
ρούσας παραγράφου (α - ια). 

7. Σε περίπτωση υποβολής αίτησης νέων συνεταιρισμών του δευτε¬ 
ρογενή και του τριτογενή τομέα απασχόλησης, είναι δυνατή η επιχορή¬ 
γηση κατ’ ανώτατο όριο σε δεκατέσσερις συνεταιριστές - τριες κατά την 
κρίση του οργάνου που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχείρησης και τις 
ανάγκες της αγοράς εργασίας κάθε περιοχής. 

Η επιδότηση στις περιπτώσεις αυτές, θα μπορεί να γίνονται σε τόσα 
άτομα (που έχουν τις λοιπές προϋποθέσεις) όσα αναλογούν στο συνολικά 
διατεθέν κεφάλαιο δια του ποσού της κατ’ άτομο εποχορήγησης. 

8. Σε περίπτωση υποβολής αίτησης νέας ομόρρυθμης Εταιρείας του 
δευτερογενή και του τριτογενή τομέα απασχόλησης, είναι δυνατή η επι¬ 
χορήγηση κατ’ ανώτατο όριο σε δυο (2) από τους συνεταίρους κατά την 
κρίση του οργάνου, που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχείρησης και τις 
ανάγκες της αγοράς εργασίας κάθε περιοχής. 

Σε περίπτωση υποβολής αίτησης νέας ετερόρρυθμης Εταιρείας είναι 
δυνατή η επιχορήγηση κατ’ ανώταταο όριο σε δυο (2) από τους ομόρ- 
ρυθμους εταίρους. Δεν επιχορηγούνται οι ετερόρρυθμοι εταίροι. 

Σε περίπτωση υποβολής αίτησης νέας Εταιρείας περιωρισμένης ευ¬ 
θύνης είναι δυνατή η επιχορήγηση μόνο του διαχειριστή εφόσον απασχο¬ 
λείται πλήρως και αποκλειστικώς στην Εταιρεία. 

9. Απαραίτητες προϋποθέσεις για την υπαγωγή στα προγράμματα 
αυτά είναι: 

α) Να έχουν οι ενδιαφερόμενοι την ιδιότητα του ανέργου και ειδικώ- 
τερα οι άνω των 25 ετών να είναι άνεργοι, τουλάχιστον για διάστημα 
12 μηνών πριν από την ημερομηνία έναρξης της δραστηριότητάς τους. 

Η προϋπόθεση αυτή δεν είναι απαραίτητη για τους απολυθέντες προ¬ 
βληματικών επιχειρήσεων της 3 παραγράφου. 

β) Να πρόκειται για νέο επαγγελματία, ήτοι να μην είχε επιχείρηση 
μέσα στην τελευταία διετία πριν από την ημερομηνία υποβολής της αί¬ 
τησης υπαγωγής του, καθώς και να μην έχει επιχορηγηθεί στο παρελ¬ 
θόν από το πρόγραμμα των νέων ελευθέρων επαγγελματιών. 

γ) Να έχουν οι ενδιαφερόμενοι την Ελληνική ή Κυπριακή υπηκοό¬ 
τητα ή την υπηκοότητα κράτους - μέλους της ΕΟΚ ή να είναι Έλληνες 
ομογενείς που να απασχολούνται νόμιμα στην χώρα και η επιχείρηση να 
εδρεύει και να λειτουργεί στην Ελλάδα. 

δ) Η επιχείρηση να είναι νέα που λειτουργεί για πρώτη φορά και δεν 
αποτελεί επέκταση άλλης όμοιας επιχειρηματικής δραστηριότητας. 

ε) Η επιχείρηση· να είναι ανεξάρτητη και ως προς τον χώρο λειτουρ¬ 
γίας και ως προς την αποκλειστική εξυπηρέτηση άλλης Εταιρείας. 

στ) Η επιχείρηση να απασχολεί κάτω των επτά (7) ατόμων κατά την 
υπαγωγή στο πρόγραμμα. 

-* ζ) Τα ενδιαφερόμενα να υπαχθούν στα προγράμματα αυτά άτομα, να 
απασχολούνται με πλήρη και αποκλειστική απασχόληση. 

η) Να είναι το οικογενειακό εισόδημα των εγγάμων ή το ατομικό των 
αγάμων μικρότερο των πέντε εκατομμυρίων (5.000.000) δρχ. ή δύο 
εκατομμυρίων πεντακοσίων χιλιάδων (2.500.000) δρχ. αντίστοιχα. 

Η προϋπόθεση αυτή δεν ισχύει για τους απολυθέντες προβληματικών 
επιχ/σεων της παραγράφου 3. 

θ) Ν διαθέτουν κεφάλαιο τουλάχιστον ίσο με το ποσό της επιχορήγη¬ 
σης υπό μορφήν εξοπλισμού, εμπορευμάτων, υλικών κλπ. 

ι) Οι κάτω των 25 ετών άρρενες να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. Εξαιρούνται της 
παραγράφου αυτής οι έγγαμοι, εφόσον η σύζυγος δεν εργάζεται. 

ια) Η έναρξη επιτηδεύματος και η λειτουργία της επιχείρησης να 
έχουν γίνει από την 1.10.91 και έπειτα. 

ιβ) Η κατάθεση της σχετικής αίτησης με όλα τα απαραίτητα δικαιο- 
λογητικά να έχει γίνει μέχρι και την 31.7.92. 

10. Το Δ.Σ. του Οργανισμού ανάλογα με την πορεία των προγραμ¬ 
μάτων μπορεί να καθορίσει νέες ημερομηνίες ως προς τις ανωτέρω προ¬ 
θεσμίες της παραγράφου 9 ια και ιβ. 

11. Για να υπαχθεί στα προγράμματα αυτά ένας ελεύθερος επαγγελ- 
ματίας πρέπει να υποβάλει στην πλησιέστερη στην επιχείρηση του Υπη¬ 
ρεσία του ΟΑΕΔ τα εξής δικαιολογητικά: 

α) Έντυπη αίτηση - δήλωση που θα περιέχει τα πλήρη στοιχεία της 
υπό ίδρυση επιχείρησης και του επαγγελματικού υπευθύνου. 

β) Βεβαίωση της αρμόδιας οικονομικής εφορίας για έναρξη επιτηδεύ¬ 
ματος. 

γ) Εκκαθαριστικό σημείωμα της αρμόδιας Οικονομικής Εφορίας, 
όσον αφορά το εισόδημα του προηγούμενου οικονομικού έτους, 
δ) Ειδικό έντυπο ερωτηματολόγιο της Δ/νσης Απασχόλησης, 
ε) Υπεύθυνη δήλωση του άρθρου 8 του Ν. 1599/86 ότι ο ενδιαφε¬ 
ρόμενος αποδέχεται όλους τους όρους του προγράμματος, ότι η εί¬ 
σπραξη της επιχορήγησης θα διατεθεί για τις ανάγκες της επιχείρησης 
και ότι σε περίπτωση που διαπιστωθεί ότι δεν τηρεί τους όρους του προ¬ 
γράμματος, υποχρεούται στην επιστροφή του αναλογούντος ποσού των 
χρημάτων. 

Στην ίδια υπεύθυνη δήλωση και στην περίπτωση βέβαια που δεν προ¬ 
σκομίζεται το εκκαθαριστικό σημείωμα της Εφορίας, ο ενδιαφερόμενος 
θα δηλώνει ποιο είναι το προσωπικό ή οικογενειακό του εισόδημα του 
προηγουμένου οικονομικού έτους. 

στ) Εφόσον απαιτούνται ειδικές γνώσεις για την ειδικότητα του επαγ¬ 
γελματία, θα πρέπει να διαπιστώνεται εάν ο αϊτών έχει τα ανάλογα τυ¬ 
πικά ή ουσιαστικά προσόντα (π.χ. πτυχίο, βιβαίωση προϋπηρεσίας ή 
άλλο αποδεικτικό στοιχείο). Η διάταξη αυτή δεν ισχύει για τους απολυ¬ 
θέντες προβληματικών επιχειρήσεων της παραγράφου 3. 

ζ) Εφόσον οι άνεργοι είναι 18-25 ετών και άρρενες θα προσκομίζουν 
πιστοποιητικό στρατολογίας τύπου Α' ή θεωρημένη φωτοτυπία της ανά¬ 


λογης σελίδας του στρατιωτικού τους βιβλιαρίου. 

η) Τιμολόγια ή Δελτία Παροχής Υπηρεσιών ή άλλα επίσημα παρα¬ 
στατικά του εξοπλισμού της επιχείρησης. 

θ) Εφόσον οι άνεργοι είναι 26 - 50 ετών θα προσκομίζουν δήλωση ότι 
είναι μακροχρόνια άνεργοι για διάστημα τουλάχιστον 12 μηνών πριν 
την έναρξη της δραστηριότητάς τους. Η διάταξη αυτή δεν ισχύει για 
τους απολυθέντες προβληματικών επιχειρήσεων της παραγράφου 3. 

ι) Εφόσον οι ενδιαφερόμενοι είναι απολυθέντες άπό προβληματικές 
επιχειρήσεις που αναφέρονται στην παράγραφο 3 θα πρέπει να προσκο¬ 
μίζουν βεβαίωση του αρμοδίου ΚΕΤΕΚ ή του φορέα που ανέλαβε την 
εκπαίδευση ότι ο - η ενδιαφερόμενος - να έχει παρακολουθήσει Τμήματα 
Επανακατάρτισης απολυθέντων προβληματικών επιχειρήσεων. 

12. Για την ύπαρξη των προϋποθέσεων υπαγωγής στο πρόγραμμα 
αποφασίζουν οι κατά τόπους Δ/ντές ΥΝ ή Προϊστάμενοι των ΤΥ ή Γρ. 
Εργ. του ΟΑΕΔ, αφού εξετάσουν τα προσκομισθέντα δικαιολογητικά 
και αφού συνεκτιμήσουν την έκθεση ελέγχου που θα πρέπει να συντάσσει 
ο αρμόδιος υπάλληλος μετά από επιτόπια επίσκεψη στην έδρα της επι¬ 
χείρησης.^ 

Σε περίπτωση έκδοσης απορριπτικής απόφασης και άσκησης ένστα¬ 
σης αποφαίνεται ο Περ/κός Δ/ντής και τέλος σε περίπτωση ένστασης 
κατά της απόφασης του Περ/κού Δ/ντή, επιλαμβάνεται το ΔΣ. Οι εν¬ 
στάσεις και στις 2 περιπτώσεις ασκούνται μέσα σε δέκα (10) ημερολο¬ 
γιακές ημέρες από την κοινοποίηση κάθε απόφασης. 

13. Για την καταβολή της επιχορήγησης ο ελεύθερος επαγγελματίας 
θα υποβάλλει στην Υπηρεσία του ΟΑΕΔ της περιοχής του αίτηση για 
την προκαταβολή της. 

14. Ανά τρίμηνο θα προσκομίζεται για την είσπραξη των επί μέρους 
ποσών ένα ή περισσότερα, ανάλογα με την πρίπτωση, από τα παρακάτω 
δικαιολογητικά: 

Δελτίο παροχής Υπηρεσιών θεωρημένο από την Εφορία, ή τιμολόγια 
πώλησης ή αγοράς ή οποιοδήποτε άλλο στοιχείο επίσημο που αποδει- 
κνύει τη λειτουργία της επιχείρησης. 

15. Η αρμόδια Υπηρεσία του ΟΑΕΔ υποχρεούται μετά από επιτόπιο 

έλεγχο τουλάχιστον μία φορά το εξάμηνο να συντάσσει έκθεση λειτουρ¬ 
γίας της επιχείρησης. ■ γ 

16. Για οποιαδήποτε αλλαγή στη μορφή, λειτουργία, επωνυμία, εί¬ 
δος, δ/νση κ.λπ. επιχ/σης, ο ελεύθερος επαγγελματίας ή ο εκπρόσω¬ 
πος της επιχ/σης υποχρεούται να ενημερώνει εγγράφως την αρμόδια 
Υπηρεσία του ΟΑΕΔ. 

17. Η είσπραξη της προκαταβολής και των τριμήνων δόσεων πρέπει 
να γίνει μέσα σε προθεσμία ενενήντα (90) ημερών: 

α) Από την έκδοση της σχετικής εγκριτικής απόφασης του αρμοδίου 
οργάνου για την προκαταβολή και 

β) Από την ημερομηνία καταβολής των επί μέρους δόσεων. 

Σε περίπτωση παρέλευσης των ανωτέρω προθεσμιών η αξίωση πα¬ 
ραγράφεται. 

18. Οποιαδήποτε διαφορά προκόψει μεταξύ των ενδιαφερομένων και 
του ΟΑΕΔ θα επιλύεται με απόφαση του Περ/κού Δ/ντή μετά από εισή¬ 
γηση του Δ/ντή ΥΝ ή Προϊσταμένου ΤΎ ή Γρ. Εργ. 

Σε περίπτωση εμπρόθεσμης άσκησης ένστασης μέσα σε δέκα (10) 
ημερολογιακές ημέρες από την κοινοποίηση στον ενδιαφερόμενο φορέα 
της απόφασης του Περ/κου Δ/ντή η διαφορά θα επιλύεται από το ΔΣ 
του ΟΑΕΔ, μετά από εισήγηση της Δ/νσης Απασχόλησης. 

19. Σε περίπτωση παράβασης των όρων της απόφασης αυτής θα 
εφαρμόζονται οι διατάξεις των παρ. 7, 8 και 9 του άρθρου 29 του Ν. 
1262/82, όπως συμπληρώθηκε από το άρθρο 6 και 7 του Ν. 1836/ 
89. 

Ειδικότερα, ο κατά τόπον αρμόδιος Δ/ντής ΥΝ ή προϊστάμενος ΤΥ ή 
Γρ. Εργασίας του Οργανισμού αφού λάβει υπόψη του τις απόψεις του 
επαγγελματία, εισηγείται στον Περ/κό Δ/ντή την διακοπή ή μη της 
επιχορήγησης και την αναζήτηση του αναλογούντος ποσού επιχορήγη¬ 
σης που έχει λάβει από τον ΟΑΕΔ και που αντιστοιχεί στο υπόλοιπο 
χρονικό διάστημα του συνολικού χρόνου απασχόλησης. 

Ο Περ/κός Δ/ντής αποφαίνεται με αιτιολογημένη απόφασή του την 
διακοπή ή μη της επιχορήγησης. 

Εφόσον ο επαγγελματίας δεν επιστρέφει εμπρόθεσμα το αναλογούν 
ποσό που του αναζητείται, συντάσσεται απο το Δ.Σ. του Οργανισμού 
Πράξη Βεβαίωσης και αποστέλλεται στο αρμόδιο Δημόσιο Ταμείο για 
βεβαίωση και είσπραξή του. 

20. Η απόφαση υπαγωγής του επαγγελματία στο πρόγραμμα επιχο- 
ρήγησης θα ανακαλείται μετά από απόφαση του Δ/ντή της ΥΝ ή προϊ¬ 
σταμένου της ΤΥ ή Γραφ. Εργασίας του Οργανισμού, εφόσον διαπιστω- 

θεί πριν την καταβολή της προκαταβολής ότι δεν τηρήθηκαν οί όροι του 
προγράμματος. . 

21. Διαφορές μεταξύ ενδιαφερομένων και του ΟΑΕΔ από παρελθό¬ 
ντα προγράμματα, θα επιλύονται με τις προϋποθέσεις και τον τρόπο δια¬ 
δικασίας, όπως ορίζονται από την Υπουργική Απόφαση του κάθε προ¬ 
γράμματος στο οποίο έχει υπαχθεί ο επαγγελματίας και όχι σύμφωνα 
με τις ρυθμίσεις του παρόντος προγράμματος. 

22. Είναι δυνατή το αργότερο μέχρι 28.2.92 η υπαγωγή στα προ¬ 
γράμματα της παρούσας απόφασης και των ενδιαφερομένων εκείνων 
που έχουν υποβάλει σχετικές αιτήσεις, για υπαγωγή στο πρόγραμμα 
νέων ελευθέρων επαγγελματικών του έτους 1991, εντός των προβλε- 
πομένων ημερομηνιών, εφόσον αυτό αποδεικνύεται από τον αριθμό 
πρωτοκόλλου των αρμοδίων Υπηρεσιών και για τις οποίες δεν έχει εκ- 
δοθεί σχετική απόφαση του αρμοδίου οργάνου μέχρι την 31.12.91. 

Το ίδιο ως άνω, ισχύει και για εκείνους τους ενδιαφερομένους οι 
οποίοι έχουν υποβάλει ενστάσεις κατά απορριπτικών αποφάσεων υπα¬ 
γωγής στο πρόγραμμα εντός των προβλεπομένων προθεσμιών και δεν 
έχουν εκδοθεί σχετικές αποφάσεις μέχρι την 31.12.91. 

Στις ανωτέρω περιπτώσεις οι αποφάσεις για υπαγωγή ή μη από τα 
αρμόδια όργανα, θα ληφθούν με βάση τους όρους και τις προϋποθέσεις 
καθώς και το ποσό της επιχορήγησης του προγράμματος για το οποίο 
έχουν ζητήσει αρχικά την υπαγωγή τους και όχι σύμφωνα με τους 
όρους και τα ποσά της παρούσας. 

23. Τα ανωτέρω προγράμματα έχουν ως ημερομηνία έναρξης την 
ημερομηνία υπογραφής της παρούσας και λήγουν την 31.12.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιανουάριου 1992 
Ο Γενικός Γραμματέας 

I. ΣΤΕΦΑΝΟΥ 

-φ- 

Αριθ. ΥΠΠΟ/ΑΡΧ/Α2/Φ52/615/2350 (10) 

Αναπροσαρμογή τελών κιν/σης ταινιών μεγάλου μήκους και δημοσίευ¬ 
σης φωτ/φιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις' του Κ'.Ν. 5351/32 «περί Αρχαιοτήτων». 

2. Τις διατάξεις του άρθρου 10 παρ. 2 εδ. β/γγ του Π.Δ. 941/1977 
«περί Οργανισμού του ΥΠΠΕ» (ΦΕΚ 320/Α/17.10.1977). 

3. Τις διατάξεις του Α.Ν. 1947/1939 (ΦΕΚ 366/Α/6.9.1939) σε 
συνδυασμό με τις διατάξεις του άρθρου 8 εδ. ε/ββ και του άρθρου 9 παρ. 
2 του Ν. 736/77 (ΦΕΚ 316/Α/15.10.1977). 

4. Τις διατάξεις του Ν. 1558/85 «περί Κυβέρνησης και Κυβερνητι¬ 
κών Οργάνων». 

5. Την μέ αρ. ΥΠΠΟ/ΑΡΧ/Β2/Φ. 51. ΓΕΝ/25965/140/ 

23.5.85 Απόφαση «περί αναπροσαρμογής δικαιωμάτων φωτογραφή- 
σεως σε μουσεία, Μνημεία και Αρχαιολογικούς Χώρους». 

6. Την ΥΠΠΟ/ΓΝΟΣ 49610/28.11.90 (ΦΕΚ 743 τ. Β'/ 
29.11.90) Περί μεταβιβάσεως αρμοδιοτήτων Υπουργού και Αναπλη¬ 
ρωτή Υπουργού κ.λ.π. 

7. Τις ομόφωνες γνωμοδοτήσεις του ΚΑΣαρ. 5/5.2.91 καιαρ. 17/ 
7.5.91, αποφασίζουμε: 

Την τροποποίηση των Υ.Α. ΥΠΠΟ/ΑΡΧ/Α3/Φ51 ΓΕΝ/25965/ 
140/23.5.85 και Υ.Α. ΥΠΠΟ/ΑΡΧ/Β2/Φ51 ΓΕΝ/48830/510/ 

2.12.86 με τις οποίες καθορίζονται τα υπέρ του ΤΑΠΑ δικαιώματα 
φωτογραφήσεως και κινηματογραφήσεως στα Μουσεία, Μνημεία και 
τους Αρχ/κούς Χώρους του Κράτους ως εξής: 

Α. Φωτογράφηση 

1. Η φωτογράφηση με απλή φορητή μηχανή χωρίς φλάς στα Μου¬ 
σεία, τις Αρχαιολογικές Συλλογές και τους Αρχαιολογικούς χώρους 
επιτρέπεται δωρεάν. 

2. Η φωτογράφηση με απλή φορητή μηχανή με φλάς στα Μουσεία 
και τους Αρχαιολογικούς χώρους επιτρέπεται με την καταβολή 500 
δ ΡΧ· 

3. Για την φωτογράφηση με μηχανή σε τρίποδα, χωρίς την παρεμ¬ 
βολή προσώπων, στα Μνημεία και τους Αρχαιολογικούς χώρους κατα¬ 
βάλλεται δικαίωμα φωτογραφήσεως δρχ. 3.000 την ημέρα. 

4. Για τη φωτογράφηση με μηχανή σε τρίποδα, χωρίς την παρεμ¬ 
βολή προσώπων, στα Μουσεία και τις Αρχαιολογικές Συλλογές κατα¬ 
βάλλεται δικαίωμα φωτογραφήσεως: 

α. Χωρίς μετακίνηση αντικειμένων ή άνοιγμα προθηκών, και χωρίς 


ρευματοληψία δρχ. 1.000, με ρευματοληψία δρχ. 1.500, κατά αντικεί¬ 
μενο. 

β. Με μετακίνηση αντικειμένων ή άνοιγμα, προσθηκών, χωρίς ρευ¬ 
ματοληψία δρχ. 2.000, με ρευματοληψία δρχ. 3.000 κατά αντικείμενο. 

Β. Κινηματογράφηση 

I. Απλή κινηματογράφηση χωρίς παρεμβολή προσώπων ή ντοκυμα- 
νταίρ με παρεμβολή αφηγητή. 

α) Ταινίες μικρού μήκους (διάρκεια προβολής μέχρι 60’ λεπτά). 

Μουσεία και Αρχαιολογικές Συλλογές, ημερησίως: δρχ. 7.500 για 
υπηκόους χωρών μελών της ΕΟΚ και δρχ. 15.000 για τους λοιπούς. 

Ειδικά για τον Αρχαιολογικό χώρο και το Μουσείο της Ακροπόλεως 
Αθηνών, το Εθνικό Μουσείο, το Βυζαντινό και Χριστιανικό Μουσείο, το 
Μουσείο Ηρακλείου, το Αρχ/κό Μουσείο Θεσσαλονίκης, τα Μουσεία 
και τους Αρχ/κούς χώρους, της Ολυμπίας, Δελφών, Επιδαύρου, Δή¬ 
λου, Κορίνθου, Μυστρά και για τους Αρχ/κούς χώρους Μυκηνών, 
Κνωσσού και Φαιστού ορίζεται δικαίωμα κινηματογράφησης ημερη¬ 
σίως, δρχ. 12.500 για τους υπηκόους χωρών μελών της ΕΟΚ και 
25.000 δρχ. για τους υπολοίπους. 

β) Ταινίες μεγάλου μήκους (διάρκεια προβολής άνω των 60’ λε¬ 
πτών) δρχ. 50.000 ανά χώρο, μουσείο ή μηνείο, ημερησίως, για υπη¬ 
κόους χωρών μελών της ΕΟΚ και 100.000 δρχ. για τους λοιπούς. 

II. Κινηματογράφηση με παρεμβολή προσώπων: 

α) Ταινίες μικρού μήκους (διάρκεια προβολής μέχρι 60’ λεπτά). 

Αρχαιολογικοί Χώροι και Μνημεία, ημερησίως: δρχ. 10.000 για 
κάθε Αρχ/κό χώρο ή μνημείο για τους υπηκόους κρατών μελών της 
ΕΟΚ δρχ. 15.000 για τους λοιπούς. 

Μουσεία και Αρχαιολογικές Συλλογές, ημερησίως: δρχ. 14.000 για 
τους υπηκόους των χωρών μελών της ΕΟΚ και δρχ. 20.000 για τους 
λοιπούς. 

Ειδικά για τον Αρχαιολογικό χώρο και το Μουσείο της Ακρόπολης 
Αθηνών, το Εθνικό Αρχ/κό Μουσείο, το Βυζαντινό και Χριστιανικό 
Μουσείο, το Μουσείο Ηρακλείου, το Αρχ/κό Μουσείο Θεσσαλονίκης, τα 
Μουσεία και τους Αρχ/κούς χώρους, Ολυμπίας, Δελφών, Επιδαύρου, 
Δήλου, Κορίνθου, Μυστρά και για τους Αρχ/κούς χώρους Μυκηνών, 
Κνωσσού και Φαιστού ορίζεται δικαίωμα κινηματογράφησης δρχ. 
18.000 για τους υπηκόους χωρών μελών της ΕΟΚ και 32.000 δρχ. 
για τους λοιπούς, ημερησίως. ο 

β) Ταινίες μεγάλου μήκους 

(διάρκεια προβολής πάνω από 60' λεπτά) 
δρχ. 75.000 ημερησίως για κάθε αρχ/κό χώρο, μνημείο ή μουσείο για 
τους υπηκόους χωρών μελών της ΕΟΚ και δρχ. 150.000 για του λοι¬ 
πούς. 

Το δικαίωμα κινηματογράφησης για ταινίες μεγάλου μήκους, με έμ¬ 
ψυχα ή μη, μπορεί να προσαυξάνεται κατά την κρίση των Αρχαιολογι¬ 
κών Συμβουλίων ανάλογα με τον αριθμό των Αρχαιολογικών Χώρων 
και Μημείων όπου θα γυρισθεΐ η ταινία ή τη διάρκεια των σκηνών του 
γυρίσματος. 

Ταινίες μικρού μήκους ή βιντεοταινίες, ευρείας όμως εμπορικής 
εκμετάλλευσης, δύνανται να παραπέμπονται στα Αρχαιολογικά Συμ¬ 
βούλια για καθορισμό υψηλότερου δικαιώματος κινηματογραφήσεως 
κατά την κρίση των αρμοδίων Εφορειών και Μουσείων. 

Γ. Βιντεοσκόπηση 

1. Για βιντεοσκόπηση με ερασιτεχνικές μηχανές τύπου \ΓΗ5 1/2 
ιντσών καταβάλλεται δικαίωμα βιντεοσκοπήσεως δρχ. 1.000 ημερη¬ 
σίως για κάθε αρχ/κό χώρο, μνημείο ή μουσείο. 

2. Για τις επαγγελματικές βιντεοσκοπήσεις ισχύουν τα δικαιώματα 
που αναφέρονται στις κινηματογραφήσεις μειωμένα κατά 50%. 

3. Από την καταβολή δικαιώματος φωτογραφήσεως εξαιρούνται: 

α) Οι φωτογραφήσεις των ανασκαφών και των ευρημάτων τους όταν 

γίνονται από τους ανασκαφείς και τα χρηματοδοτούντα ιδρύματα, ή από 
επιστήμονες για μελέτη και δημοσίευση (Α.Ν. 1947/1939 άρθρο 13, 
παρ. 5). 

β) Οι φωτογραφήσεις από έλληνες ή ξένους επιστήμονες, που έξυπη- 
ρετούν καθαρά επιστημονικούς και εκπαιδευτικούς σκοπούς, όπως την 
τεκμηρίωση πρωτοτύπων αρχαιολογικών εργασιών. 

4. Του δικαιώματος κινηματογραφήσεως απαλλάσσονται: 

α) Η κινηματογραφική τεκμηρίωση ανασκαφών, αναστηλώσεων και 
λοιπών αρχαιολογικών εργασιών, όταν γίνονται από τους ανασκαφείς ή 
από τά ιδρύματα που χρηματοδοτούν ανασκαφές ή από επιστήμοντες 
για μελέτη και δημοσίευση. 

β) Οι πάσης φύσεως κινηματογραφικές παραγωγές του ΥΠΠΟ. 




715 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Οι εκπαιδευτικές και πολιτιστικού περιεχομένου ταινίες ντοκυμα- 
νταίρ παραγωγής ΕΤ1, ΕΤ2, ή άλλου δημόσιου φορέα. 

δ) Οι ταινίες παραγωγής ή συμπαραγωγής του Ελληνικού Κέντρου 
Κινηματογράφου έχουν έκπτωση 50% επί των τιμών που ισχύουν για 
τους υπηκόους κρατών μελών της ΕΟΚ. 

Δ. Δικαιώματα δημοσιεύσεως φωτογραφιών άρχαιολογικού περιεχο¬ 
μένου για εμπορική εκμετάλλευση. 

Τροποποιείται η προηγούμενη απόφαση ΥΠΠΕ/ΑΡΧ/Β2/ 
Φ51.ΓΕΝ/25965/140/23.5.1985 ως εξής: 

1. Δικαιώματα του ΤΑΠΑ κατά φωτογραφία για μια μόνο εκδοτική 
χρήση καί για τις επανεκδόσεις του έργου αυτού σε μια χώρα για: 

α) Βιβλία ευρείας κυκλοφορίας (εγκυκλοπαίδειες, λεξικά, οδηγοί, 
ιστορικά και αρχαιολογικά βιβλία, βιβλία τέχνης κ.λπ.) δρχ. 5.000. 

β) Χρήση για καθαρά εμπορικούς και διαφημιστικούς σκοπούς (φίρ¬ 
μες, ετικέττες, στάμπες σε υφάσματα, διαφημίσεις στον τύπο κ.λπ.) δρχ. 
100 . 000 . 

γ) Χρήσης σε προγράμματα τηλεόρασης, υπό μορφή Βΐίιΐβδ για εμπο¬ 
ρικά διαφημιστικά προγράμματα, δρχ. 50.000. 

2. Εφ’ όσον ένα έργο εκδίδεται ή επανεκδίδονται σε περισσότερες από 
μία χώρα, ως δικαίωμα του ΤΑΠΑ κατά φωτογραφία ορίζεται για όλες 
τις εκδόσεις του ίδιου έργου το δεκαπλάσιο του διαιώματος καθεμιάς 
από τις παραπάνω περιπτώσεις. Απαλλάσονται του δικαιώματος του 
ΤΑΠΑ σχολικές και Πανεπιστημιακές εκδόσεις για καθαρά εκπαιδευτι¬ 
κούς σκοπούς, καθώς και επιστημονικά έργα ελλήνων ή ξένων επιστη¬ 
μόνων και εκδόσεις περιοδικές ή μη ελληνικών ή ξένων επιστημονικών 
ιδρυμάτων, που περιέχουν πρωτότυπες επιστημονικές εργασίες, με προ¬ 
ύχοντα σκοπό την κυκλοφορία τους σε ειδικούς επιστήμονες, προκειμέ- 
νου να διευκολυνθεί η επιστημονική έρευνα. 

Επίσης απαλλάσσονται από την καταβολή δικαιωμάτων του ΤΑΠΑ 
τα εκπαιδευτικά προγράμματα της τηλεόρασης, προκειμένου να ενθαρ- 
ρυνθεί η παραγωγή τους. 

Τα προαναφερθέντα δικαιώματα του ΤΑΠΑ εισπράττονται και στην 
περίπτωση κατά την οποία οι φωτογραφίες και οι διαφάνειες δεν πουλή¬ 
θηκαν από το ΤΑΠΑ. 

Ως ΟΚΕΟΙΤ ΕΙΝΕ ορίζεται ο τίτλος του καθενός Μουσείου, όταν 
πρόκειται για έκθεμα, και η Εφορεία Αρχ/των όταν πρόκειται για χώρο 
ή μνημείο. Ο τίτλος ΤΑΡ δΕΚνίΕΕ δηλώνει την Υπηρεσία που ει¬ 
σπράττει το δικαίωμα. 

Ως αρχαιολογικά θέματα υποκείμενα σε δικαιώματα δημοσιεύσεως 
νοούνται εκθέματα Μουσείων, που υπάγονται στις Δ/νσεις Κλασσικών 
και Βυζαντινών Αρχ/των, Αρχ/κοί χώροι, αρχαία και βυζαντινά μνη¬ 
μεία και γενικά μνημεία, που έχουν κηρυχθεί ως ιστορικά διατηρητέα, 
οποιασδήποτε εποχής. 

Αθήνα, 8 Ιανουάριου 1992 
Με εντολή Υπουργού 
Η Προϊσταμένη του Τμήματος 
ΜΑΡΙΑ ΠΕΝΤΑΖΟΥ 

- ♦ - 

Αριθ. 1179 (11) 

Υπαγωγή προσωπικού της Κοινότητας Αγίου Κωνσταντίνου Ν. Αρκα¬ 
δίας στις διατάξεις Α' μέρους του Ν. 1188/81. 

Ο ΝΟΜΑΡΧΗΣ ΑΡΚΑΔΙΑΣ 

Με την 22454/15.1.1992 απόφαση που λήφθηκε σύμφωνα με τις 
διατάξεις'του άρθρου 3 του Ν. 1188/1981 και ύστερα από σύμφωνη 
γνωμοδότηση του Υπηρεσιακού Συμβουλίου προσωπικού ΟΤΑ που δια¬ 
τυπώθηκε στο 5/26.11.1991 πρακτικό του, και την 13/3.6.91 από¬ 
φαση του Κοινοτικού Συμβουλίου Αγίου Κωνσταντίνου έγινε υπαγωγή 
του Α' προσωπικού της παραπάνω Κοινότητας στις διατάξεις του Α' μέ¬ 
ρους του Ν. 1188/81 επειδή υπάρχουν οι απαιτούμενες από το νόμο 
προϋποθέσεις. 

Τρίπολη, 15 Ιανουάριου 1992 
Ο Νομάρχης 

ΓΡΗΓ. ΑΠΟΣΤΟΛΑΚΟΣ 

-—φ- 

ΔΙΟΡΘΩΣΕΙΣ ΣΦΑΛΜΑΤΩΝ 

: (ΐ2) 

Στην 22352/8.1.91 απόφαση τού Αναπληρωτή Υπουργού Εθνικής 
Οικονομίας «Στοιχεία αξιολόγησης επενδύσεων, βαθμολόγηση και τρό¬ 
πος λειτουργίας - εφαρμογής των κριτηρίων υπαγωγής επενδύσεων 


του πρωτογενή τομέα στις διατάξεις του Ν. 1892/90» που δημοσιεύ- 
θηκε στο ΦΕΚ 28/28.1.91 (τ. Β') επιφέρεται η πιο κάτω διόρθωση: 

Στο τέλος της απόφασης προστίθεται το συνημμένο σ’ αυτή «ΠΑ¬ 
ΡΑΡΤΗΜΑ I» που από παραδρομή παραλείφθηκε η δημοσίευσή του και 
έχει ως εξής: 

ΠΑΡΑΡΤΗΜΑ I 

ΔΡΑΣΤΗΡΙΟΤΗΤΕΣ ΥΨΗΛΗΣ ΕΝΙΣΧΥΣΗΣ 

- Παραγωγή κηπευτικών ειδών 

- Ιστοκαλλιέργεια 

- Αγελαδοτροφία για κρεατοπαραγωγή 

- Χοιροτροφία 

- Πάχυνση ειδών τσιπούρας και λαυρακιού 

- Πάχυνση πέστροφας: εφόσον η μονάδα είναι καθετοποιημένη (περι¬ 
λαμβάνεται και τμήμα μεταποίησης) ή/και περιλαμβάνει τον ανα¬ 
γκαίο για τις ανάγκες της μονάδας ιχθυογεννητικό σταθμό. 

- Πάχυνση σολωμού εφόσον η μονάδα είναι καθετοποιημένη (περι¬ 
λαμβάνεται και τμήμα μεταποίησης) ή/και περιλαμβάνει τον ανα¬ 
γκαίο για τις ανάγκες της μονάδας ιχθυογεννητικό σταθμό. 

- Καλλιέργεια στρειδιών. 

ΔΡΑΣΤΗΡΙΟΤΗΤΕΣ ΜΕΣΗΣ ΕΝΙΣΧΥΣΗΣ 

- Παραγωγή φυτών εσωτερικού χώρου 

- Παραγωγή αναπαραγωγικού υλικού (φυτώρια) 

- Αγελαδοτροφία για γαλακτοπαραγωγή 

- Αιγοτροφία - προβατοτροφία 

- Εκτροφή νηκτικών πτηνών" 

- Καλλιέργεια γαρίδας 

- Καλλιέργεια καραβίδας 

- Καλλιέργεια μυδιών 

- Πάχυνση πέστροφας 

- Πάχυνση σολωμού. 

ΔΡΑΣΤΗΡΙΟΤΗΤΕΣ ΧΑΜΗΛΗΣ ΕΝΙΣΧΥΣΗΣ 

- Παραγωγή οινθοκομικών ειδών 

- Παραγωγή δενδροκομικών ειδών 

- Παραγωγή φυτών κηποτεχνίας - δασοπονίας 

- Παραγωγή σπόρων 

- Εκτροφή γουνοφόρων ζώων 

- Εκτροφή θηραμάτων 

- Πάχυνση όλων των ειδών φαριών και χελιών που περιλαμβάνονται 
στις κατηγορίες υψηλής και μέσης προτεραιότητας, εφόσον γίνεται σε 
«κλειστό κύκλωμα κυκλοφορίας νερού» 

- Λοιπές οστρακοκαλλιέργειες 

- Ιχθυογεννητικοί σταθμοί 

- Μεταλλευτικές και λατομικές δραστηριότητες (εντάσσονται στον 
πρωτογενή τομέα μόνο εφόσον η δραστηριότητα αναφέρεται αποκλει¬ 
στικά σε εξόρυξη) 

- Γεωργικές δραστηριότητες επιχειρήσεων αγροτικών ή αγροτοβιο- 
μηχανικών συνεταιρισμών για επενδύσεις σε μηχανικά μέσα σποράς, 
καλλιέργειας και συγκομιδής. 

Στις δραστηριότητες του παρόντος εδαφίου δεν υπάγονται εκείνες 
που υπάγονται στην περίπτωση (β) της παραγράφου 1 του άρθρου 2 του 
Ν. 1892/90. 

(Από το Εθνικό Τυπογραφείο) 

- ♦- 

(13) 

Στην 44277/30.12.91 απόφαση του Γεν. Γραμματέα του Υπ. Γε¬ 
ωργίας που δημοσιεύθηκε στο ΦΕΚ 11/14.1.92 (τ. Β') γίνονται οι 
εξής διορθώσεις: 

Α' Στο σκεπτικό: 

Από το εσφαλμένο: 

« 3. Την αριθ. 301918/7.5.91 απόφαση του Υπουργού Γεωργίας 
για τη μεταβίβαση αρμοδιοτήτων» 

■ Στο σωστό: 

« 3. Την αριθ. 236895/7.4.88 (ΦΕΚ τ. Β’/15.4.88) απόφαση του 
Υπουργού Γεωργίας για τη μεταβίβαση αρμοδιοτήτων» 

Β' Στο αποφασιστικό: 

Από το εσφαλμένο: 

« 1. Τροποποιούμε την αριθ. 23132/25.7.91 απόφασή μας ως προς 

την παράγραφο Β', περίπτωση ε' ως εξής:» 

Στο σωστό: 

« 1. Τροποποιούμε την αριθ. 23132/25.7.91 απόφασή μας ως προς 

την παράγραφο Β', περίπτωση ε' ως εξής:». 

(Από το Υπουργείο Γεωργίας) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 
-*- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για το 

Τεύχος Α' 

Δρχ. 

13.000 

Δρχ. 

650 

β) 

» » 

» Β' 

» 

23.000 

» 

1.150 

Υ> 

» » 

» Γ' 

» 

7.000 

» 

350 

δ) 

» » 

» Δ' 

» 

22.000 

» 

1.100 

ε) 

» » 

» Αναπτυξιακών Πράξεων 

» 

15.000 

» 

750 

στ) 

» » 

» Ν.Π.Δ.Δ. 

» 

7.000 

» 

350 

ζ) 

» » 

» ΠΑΡΑΡΤΗΜΑ 

» 

4.000 

» 

200 

η) 

» » 

» Δελτ. Εμπ.& Βιομ. Ιδ. 

» 

7.000 

» 

350 

θ) 

» » 

» Αν. Ειδικού Δικαστηρίου 

» 

2.000 

» 

100 

ι) 

» » 

» Α.Ε. & Ε.Π.Ε. 

» 

50.000 

» 

2.500 

ια) 

Για όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















